**DECLARAȚIE RGPD**

**în temeiul Regulamentului (UE) nr. 679/2016**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ având CNP\_\_\_\_\_\_\_\_\_\_\_\_\_\_\_\_\_\_\_\_ declar că, în conformitate cu cerințele **Regulamentului (UE) 679/2016**, numit în continuare RGPD, am luat cunoștință că Universitatea „Ştefan cel Mare” din Suceava, reprezentată prin Prof. univ. dr. ing. Valentin POPA, având funcția de Rector, cu sediul în Suceava, Str. Universităţii, nr. 13, Suceava, e-mail rectorat@usv.ro, Tefefon: +40230216147 cod fiscal/cod unic de înregistrare 4244423, în calitate de operator de date cu caracter personal, are obligația legală de a prelucra datele mele cu caracter personal, prin mijloace automatizate/manuale, în scopul de a repartiza în mod echitabil locurile de cazare în căminele din patrimoniul universității conform art. 205 din Legea 1/2011- Legea Educatiei Nationale.

Datele cu caracter personal:numele și prenumele, domiciliul/adresa, codul numeric personal (CNP), seria și numărul actului de identitate, data emiterii actului de identitate și instituția publică ce l-a emis, semnătura, copie CI, copie pașaport, fotografia din actul de identitate, copie certificat de căsătorie, numele și prenumele soțului/soției din certificatul de căsătorie(după caz), numărul de telefon, adresa de email, numele și prenumele părinților, date privind mediul familial și socio-economic de proveniență, numele facultății, programul de studii, anul de studii, cetățenia, originea etnică(după caz), statutul profesional, datele medicale ce atestă inexistența în prezent a unei boli infecto-contagioase, datele medicale ce atestă infectarea in ultimele 180 de zile cu virusul SARS-CoV-2, datele medicale privind situația vaccinării anti-Covid 19, datele medicale ce atestă existența unei dizabilități(după caz), sunt obținute prin completarea formularului de înscriere la cazare în căminele din patrimoniul Universității „Ştefan cel Mare” din Suceava, prin completarea și semnarea ulterioară a contractului de închiriere aferent, precum și din documentele/înscrisurile doveditoare atașate acestuia. Aceste informații sunt introduse de Universitate în baza sa de date sub orice formă materială(pe suport de hârtie) și electronică.

Prin prezenta declarație îmi dau consimțământul pentru prelucrarea datelor personale privind originea etnică în cazul în care ocup un loc de studii rezervat membrilor respectivei etnii, precum și a datelor personale medicale, inclusiv a datelor medicale privind infectarea precedentă cu virusul SARS-CoV-2 în ultimele 180 de zile, a celor privind situația vaccinării anti-Covid-19, precum și a datelor medicale necesare în cazul în care doresc să ocup unul dintre locurile de cazare rezervate persoanelor cu dizabilități.

Scopul colectării datelor îl constituie instrumentarea actelor/procedurilor în cadrul Universității „Ştefan cel Mare” din Suceava, potrivit cererii mele, în vederea inițierii și executării raporturilor juridice contractuale specifice între subsemnatul/a și Universitate, precum și în vederea îndeplinirii obligațiilor legale care îi revin Universității „Ştefan cel Mare” din Suceava, de a administra, prelucra și transmite în condiții de siguranță, inclusiv prin platformele utilizate de universitate, precum și prin celelalte registre publice prevăzute de lege și numai pentru scopurile prevăzute de legislația în vigoare, datele mele personale. De asemeni aceste date sunt necesare universității în vederea centralizării si repartizării locurilor de cazare în mod echitabil.

Temeiul legal pentru colectarea și procesarea datelor mele personale pentru scopul menționat mai sus îl reprezintă: consimțământul meu, formularul de înscriere la cazare, contractul de închiriere, Legea nr. 1/2011 – Legea Educației Naționale, Legea nr. 16/1996 a arhivelor naționale, republicată, cu modificările și completările ulterioare.

Totodată, am luat act de faptul că datele mele cu caracter personal sunt transmise, prin orice mijloc de comunicare, următorilor destinatari: persoanei vizate (subsemnatul/a) - inclusiv prin afișarea publică a rezultatelor repartizării locurilor de cazare cu pseudonimizarea datelor respective, instituțiilor/autorităților publice(ex: Ministerul Educației, DSP), celorlalte structuri din cadrul universitatii, autorităților fiscale, autorităților de verificare și control, în condițiile stabilite de lege, sau altor entități ale căror activități sunt incidente în activitatea Universității „Ştefan cel Mare” din Suceava, sau care au legătură directă ori implicită cu instrumentarea actului ori procedurilor pentru care am inițiat raporturile juridice cu Universitatea și care, la rândul lor, sunt operatori de date cu caracter personal.

Conform **Regulamentului (UE) nr. 679/2016**, am luat la cunoștință faptul că beneficiez de următoarele drepturi: dreptul de a fi informat/ă cu privire la prelucrarea datelor mele cu caracter personal; dreptul de restricționare a prelucrării datelor personale precum și dreptul de a mă opune respectivei prelucrări, atât timp cât aceste lucruri nu contravin obligațiilor legale ce revin Universității; dreptul la portabilitatea datelor; dreptul de acces cu caracter gratuit la datele cu caracter personal; dreptul la rectificarea sau la ștergerea datelor cu caracter personal(„*dreptul de a fi uitat*”), atât timp cât acest lucru nu contravine obligațiilor legale ale Universității; dreptul de a retrage oricând consimțământul acordat, în cazul specific în care colectarea și prelucrarea datelor se bazează pe consimțământ și nu intervine o prevedere contractuală sau legală care prevede obligativitatea colectării și prelucrării datelor; dreptul de a nu fi supus/ă unei decizii individualizate automatizate, inclusiv crearea de profiluri individuale; dreptul de a depune o plângere la autoritatea de supraveghere a prelucrării datelor cu caracter personal(ANSPDCP) sau de a mă adresa justiţiei în ce privește prelucrarea datelor mele cu caracter personal. Am luat act de faptul că pentru exercitarea respectivelor drepturi mă pot adresa fie la sediul instituției fie la adresa de email [dpo@usv.ro](mailto:dpo@usv.ro).

Am luat cunoștință, de asemenea, că datele mele personale vor fi prelucrate/păstrate pentru perioada de timp cât sunt student al Universității „Ştefan cel Mare” din Suceava, precum și ulterior acestei perioade, în conformitate cu dispozițiile legale în baza cărora sunt reglementate termene de prelucrare a unor astfel de date, cum ar fi, de exemplu, dispozițiile legale ce reglementează arhivarea documentelor sau dispozițiile legale care reglementează activitatea și funcționarea instituțiilor de învățământ superior.

Am luat cunoștință că sunt obligat/ă să furnizez datele necesare pentru realizarea scopului menționat mai sus și că refuzul furnizării sau furnizarea acestor date în mod incorect și incomplet determină imposibilitatea inițierii sau, după caz, a executării și finalizării actului ori procedurii de către Universitate.

Data: \_\_\_\_\_\_\_\_\_\_\_\_ Nume și prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_